கேள்வி: கொண்டா சுரேகா - பணி குறித்து விரிவாக சொல்லுங்கள்.
பதில்: கொண்டா சுரேகா 1995-ல் ''மண்டல் பரிஷத்'' ஆகத் தேர்ந்தெடுக்கப்பட்டார். 1996ல் ''பிசிசி'' உறுப்பினராக நியமிக்கப்பட்டார். 1999ல் சாயம்பேட்டை சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். 1999-ல் இவர் காங்கிரசு சட்டமன்றக் கட்சியின் பொருளாளராகவும், பெண்கள் மற்றும் குழந்தைகள் நலக் குழு, சுகாதாரம் மற்றும் தொடக்கக் கல்வி நிலைக்குழு உறுப்பினராகவும் ஆனார். 2000ஆம் ஆண்டு அகில இந்தியக் காங்கிரசு கட்சியின் உறுப்பினராக நியமிக்கப்பட்டார். 2004-ல் சியாம்பேட்டை சட்டமன்ற உறுப்பினராகத் தேர்ந்தெடுக்கப்பட்டார். 2004-ல் காங்கிரசு கட்சியின் அதிகாரப்பூர்வ செய்தித் தொடர்பாளராக இருந்தார். இவர் 2005-ல் மாநகராட்சி அலுவலக உறுப்பினரானார். 2009-ல் இவர் பர்கல் சட்டமன்ற உறுப்பினராகத் தேர்ந்தெடுக்கப்பட்டார். மேலும் சுரேகா பெண்கள் மேம்பாடு மற்றும் குழந்தைகள் நலம், ஊனமுற்றோர் மற்றும் சிறார் நலத்துறை அமைச்சராகப் பதவியேற்றார். சுரேகா எ. சா. ராஜசேகர் அமைச்சரவையில் பெண்கள் மேம்பாடு மற்றும் குழந்தைகள் நலம், ஊனமுற்றோர் மற்றும் சிறார் நலத்துறை அமைச்சராகப் பணியாற்றினார். ஆனால் எ. சா. ராஜசேகர ரெட்டியின் மரணத்திற்குப் பிறகு இவரின் மகன் ஜெகன் மோகன் ரெட்டி பெரும்பான்மை சட்டமன்ற உறுப்பினர்கள் ஆதரவு இருந்தும் முதலமைச்சராகப் பதவியேற்காததால் தனது பதவியிலிருந்து விலகினார்.[http://indiatoday.intoday.in/site/Story/121253/cover-story/why-sonia-fears-jagan.html?page=1 Menon, Amarnath K. and Priya Sahgal "Why Sonia fears Jagan?]" ''இந்தியா டுடே'' 26 November 2010 சுரேகா 4 சூலை 2011 அன்று பதவி விலகினார். இவர் ஒய். எஸ். ஆர். காங்கிரசு கட்சி வேட்பாளராக பர்கல் சட்டமன்றத் தொகுதியில் 12 சூன் 2012 அன்று நடைபெற்ற இடைத்தேர்தலில் போட்டியிட்டார். ஜெகன் மோகன் ரெட்டி கட்சியினரின் மோசமான நடத்தை காரணமாக இவர் சூலை 2013-ல் ஒய். எஸ். ஆர். காங்கிரசு கட்சியிலிருந்து விலகினார். 2014 இந்தியப் பொதுத் தேர்தலுக்கு சில நாட்களுக்கு முன்பு இவர் பாரத் இராட்டிர சமிதி கட்சியில் சேர்ந்து வாரங்கல்-கிழக்கு சட்டமன்றத் தொகுதியில் போட்டியிட்டார். வாரங்கல் கிழக்கு (சட்டமன்ற தொகுதி) தொகுதியில் 55,085 வாக்குகள் அதிகம் பெற்று வெற்றி பெற்று சட்டமன்ற உறுப்பினராக ஆனார். 2018-ல் சுரேகா தனது கணவருடன் இந்திய தேசிய காங்கிரசு சேர்ந்தார்.